Hesten Nougat Ås fra Team Bo Westergaard fra Nørresundby løb sig i weekenden til en sejr i det traditionsrige langdistanceløb Harper Hanovers Løb. Det skriver Ekstra Bladet. Harper Hanovers Løb er et af de sværeste løb at vinde, og da Peter Jensen og staldpige Malene Christensen fra Team Bo Westergaard kunne lade sig hylde for sejren, var det svært at holde glædestårerne tilbage. - Jeg har troet på den her hest hele vejen, og derfor var jeg da rørt. Jeg har talt med mange, der har fortalt mig inden løbet, at hesten ikke kunne undgå at vinde, men det gælder om at være ydmyg, sagde Peter Jensen efter præmieoverrækkelsen til Ekstra Bladet. Weekendens sejr gav også en pengepræmie på 500.000 svenske kroner.

Referat:
Weekendsejr i prestigefyldt løb.